cyanic-selkie/wikianc huggingface dataset:
Roberto Cecon
Aktiv
Etter 1995 lukkast Cecon sjeldan med å prege resultatlistene i internasjonale renn. To gongar var han mellom dei seks beste i verdscuprenn perioden 1996-2003, begge gongane på tredjeplassen; i Trondheim i mars 1998 og i Kuopio i november 1999. Gjennom si tid som aktiv vann Cecon seks verdscuprenn og stod atten gongar på sigerspallen i same.
Ashtray Basin
Ashtray Basin er ei lita senking nær enden av Arena Valley i Victoria Land. Ho vart namngjeven av ei feltgruppe av University of New South Wales, Australia, som arbeidde i området i 1966–67. Namnet (oskebeger på norsk) skildrar forma til senkinga.
Sivert E. Dyrland
Sivert Eriksson Dyrland var ein norsk gardbrukar og politikar frå Skudenes i Rogaland. Han var stortingsmann for Samlingspartiet/Høgre i tida 1906-12.
Dyrland var son til ein leiglending i Skudenes herad. I sine yngre år dreiv han fiskje, både i Nordland og makrellfiskje i Nordsjøen. Han kjøpte i 1878 halvparten av faren sitt bruk på Dyrland og fem år seinare overtok han ein halvpart av gardsbruket til svigerfaren, også det på Dyrland.
Roberto Cecon
Aktiv
Frå 1988 til 2001 vann han det italienske meisterskapen i skihopping ni gongar. Åttandeplassen i storbakken i ski-VM 1995 i Thunder Bay var han beste plassering i noko ski-VM eller vinter-OL.
Sivert E. Dyrland
Dyrland var «prestens medhjelpar» frå 1878 og åstadskommissær frå 1890. Han var medlem i heradsstyret i mange år, og styremedlem 1886-1905 i fellesforeininga for indremisjonslaga Karmsund prosti.
Valperiodane 1906-09 og 1910-12 representerte han einmannskrinsen Karmsund på Stortinget, den fyrste perioden var han med i Næringskomite nr 2, i den siste i Kyrkjekomiteen og Lagtinget.
Råby
Råby er ein svensk tettstad i Håbo kommun i Uppsala län i landskapet Uppland. I 2005 hadde tettstaden 879 innbyggjarar.
Reidar Goa
Reidar Goa var ein norsk fotballspelar frå Randaberg i Rogaland. Han var ein solid midtstoppar i det Viking-mannskapet som vart seriemeister fire år i rad.
Klubbspel
Goa var ein sentral spelar på Randaberg IL i tida 1959-65, vekselvis som forsvarsspelar og senterløpar. Etter å ha vore med å sikre laget opprykk frå 4. divisjon, melde han overgang til 2. divisjonslaget Viking Fotballklubb. Frå 1966 til 1977 var han Viking-spelar, dei ti siste sesongane i 1. divisjon. Gjennom desse ti sesongane spelte han 195 seriekampar, utan å skåre eitt einaste mål. Åra frå 1972 til 1975 vann Viking og Goa årleg den norske toppserien. I sin einaste cupfinale, NM-finalen 1974, måtte Goa tole tap mot Skeid.
Maximianus av Romarriket
Maximianus (latin Marcus Aurelius Valerius Maximianus Herculius Augustus; fødd ca. 250, død ca. juli 310) var romersk keisar frå 286 til 305. Han var først cæsar frå 285 til 286, deretter augustus frå 286 til 305. Han delte den siste tittelen med medkeisaren sin, den overordna Diokletian.
Maximianus hadde hovudkvarteret sitt ved Trevorum (Trier i dagens Tyskland), men dreiv det meste av tida med krigføring ulike stader i riket. På slutten av sommaren 285 nedkjempa han lokale opprørarar i Gallia. Frå 285 til 288 kjempa han mot germanske stammar langs grensa av Rhinen. Saman med Diokletian sette han i gang ein brend jord-taktikk inne i alamannarområdet i 288, og avlasta mellombels provinsane ved grensa mot trusselen frå germanske angrep.
Den som Maximianus hadde peika ut til å patruljera og halda orden på kystane ved Den engelske kanalen, Carausius, gjorde opprør i 286, noko som førte til at romersk Britannia og den nordvestlege delen av Gallia blei lausriven frå Romarriket. Maximianus klarte ikkje å driva ut Carausius, og invasjonsflåten hans blei øydelagd av stormar og uvêr i kanalen i 289 eller 290. Ein underordna av Maximianus, Konstantius Klorus, dreiv krig mot Carausius sin etterfølgjar Allectus, medan Maximianus sjølv vakta grensa langs Rhinen. Opprørsleiaren blei fjerna i 296, og Maximianus drog sørover for å kjempa mot piratverksemda i nærleiken av Hispania, og angripande berbarar i Mauretania. Då desse krigstoktea vart ferdigstilde i 298 drog han til Italia, der han levde bedageleg fram til 305. Diokletian abdiserte i 305, og tvinga Maximianus til å gjera det same den 1. mai 305, til fordel for yngre arvtakarar, Konstantius I Klorus og Galerius. Han trekte seg deretter attende i det sørlege Italia som privat borgar.
I slutten av 306 fekk Maximianus tilbod om å bli keisar igjen av sonen sin Maxentius, som hadde gjort opprør mot keisar Galerius og den underordna medkeisaren hans Valerius. Maximianus aksepterte og støtta opprøret til sonen. Valerius blei teken til fange, og Galerius sin invasjon av Italia feila. I april 307 freista Maximianus å avsetja sonen si, men klarte det ikkje og flykta til hoffet til Konstantius sin son og arvtaker Konstantin (som òg var svigersonen hans) i Trevorum (Trie). Ved konferansen i Carnuntum i november 308 blei Maximianus tvinga av Diokletian og etterfølgjaren hans Galerius til å gje avkall på alle krav på keisarembetet igjen. Tidleg i 310 freista Maximianus likevel å ta tittelen frå Konstantin medan keisaren dreiv krig ved Rhinen. Få støtta han, og han blei teken til fange av Konstantin i Massilia (Marseille i dagens Frankrike). Han blei tvinga til å ta livet av seg på ordre frå Konstantin. Bilde og inskripsjonar av Maximianus blei fjerna frå alle offentlege bygningar. Etter at Konstantin hadde gått til krig og nedkjempa Maxentius, blei Maximianus likevel rehabilitert og han blei guddommeleggjort.
Tidleg liv
Maximianus var fødd i nærleiken av Sirmium (dagens Sremska Mitrovica i Serbia) i den romerske provinsen Pannonia ein gong rundt 250 i ein familie av butikkeigarar. Bortrett frå desse faktaa har dei antikke kjeldene vage ymt om Illyricum som det opphavlege heimlandet hans, om dei pannoniske dygdene hans, og om den vanskelege oppveksten i det krigsherja området langs grensa av Donau. Maximianus gjekk inn i hæren, der han tenestegjorde saman med Diokletian under keisar Aurelianus og Probus. Han deltok truleg i Carus sin krig i Mesopotamia i 283 og var tilstades då Diocletian blei vald til keisar den 20. november 284 i Nicomedia. Maximianus si raske utnemning til cæsar (nestkommanderande) av Diokletian er blitt tolka av forfattaren Stephen Williams og historikaren Timothy Barnes som at at dei to mennene var langvarige allierte, at dei respektive rollene deira hadde vore ei semje og ein ambisjon som gjekk attende i tid, og at Maximianus truleg hadde støtta Diocletian i kampanjen hans mot Carinus, men det finst ingen direkte bevis for denne antakinga.
Maximianus hadde to barn med den syriske kona si Eutropia: Maxentius og Fausta. Det er ingen direkte bevis i dei antikke kjeldene for datoane då borna vart fødd. Moderne utrekninga av fødselen til Maxentius har variert frå ca. 277 og til 287, og dei fleste historikarar daterer Faustasin fødsel til ca. 289 eller 290. Theodora, kona til Konstantius I Klorus, er ofte blitt kalla for Maximianus si stedotter av antikke kjelder, noko som har fått Otto Seeck og Ernest Stein til å spekulera på om ho var fødd i eit tidlegare ekteskap mellom Eutropia og Afranius Hannibalianus. Barnes har utfordra dette synet og meiner at alle tilvisingar til «stedotter» i kjeldene har avleidd informasjonen si frå eit særskild upåliteleg historieverk, Kaisergeschichte, eit hypotetisk latinsk historieverk frå 300-talet som sidan har gått tapt, medan andre og meir pålitelege kjelder refererer til ho som den ektefødde dottera til Maximianus. Barnes konkluderer med at Theodora vart fødd ikkje seinare enn ca. 275 av ei tidlegare hustru utan kjend namn, kanskje ei av døtrene til Hannibalianus.
Utneming til cæsar
Ved Mediolanum (Milano i Italia) i juli 285 proklamerte Diokletian Maximianus som medherskar, cæsar. Årsakene til denne avgjerda er komplekse. Med konfliktar i nær sagt kvar einaste provins i imperiet, frå Gallia til Syria, frå Egypt til nedre Donau, kan Diokletian ha trengt ein underordna med militær røynsle til å handtera desse vanskane. Historikaren Stephen Williams har føreslått at Diokletian vurderte seg sjølv som ein middelmådig general og trong ein mann som Maximianus med hans særskilde talent til å utføra dei fleste av krigane hans.
For det andre var Diokletian i ei sårbar stilling ettersom han ikkje hadde nokon søner, berre ei dotter, Valeria, som ikkje kunne etterfølgja han. Han var nøydd til å finna ein medherskar utanfor familien sin, og dette måtte vera ein han hadde tillit til. Historikaren William Seston har argumentert for at Diocletian, som keisarar utan direkte arvingar før han, adopterte Maximianus som filius Augusti («son av Augustus») ved forfremjinga. Ein del er samde, men historikaren Frank Kolb har uttalt at argumenta for adopsjon er basert på feillesing av papyrustekstar. Maximianus tok likevel Diokletian sitt nomen (familienamn) Valerius.
Diokletian visste også at det var farleg med ein eineherskar og at det var presedens for delt styre. Til trass for den militære dugleiken deira, hadde det vore enkelt å fjerna begge eneherskarane Aurelianus og Probus frå makta. I kontrast hadde keisar Carus og sønene hans styrt saman berre nokre få år tidlegare, om enn berre ei kort stund. Sjølv den første keisaren Augustus hadde delt makta med kollegaene sine, og meir formelle posisjonar med medkeisarar hadde eksistert frå Marcus Aurelius og framover.
Eit delt og dualistisk system fungerte augesynleg bra. Rundt 287 var tilhøvet til dei to herskarane definert i religiøse omgrep med Diokletian som tok tittelen Iovius og Maximianus som Herculius. Titlane var fylt med symbolisme: Diokletian-Jove hadde den dominerande rolla ved å planleggja og avgjera medan Maximianus-Hercules hadde helten si rolle av å utføra oppgåvene. Til trass for symbolismen var keisarane ikkje framstilt som gudar i den keisarlege kulten (berre avdøde keisarar kunne bli guddommeleggjorde). I staden blei dei instrumenta til gudane, og utførte viljen til gudane på jorda. Straks rituala var over blei Maximianus gjeven kontrollen over regjeringa i vest og blei send til Gallia for å kjempa mot opprørarar kjent som bagaudæ medan Diokletian reiste austover.
Krigføring i Gallia og Germania
Bagaudæ i Gallia, nokre uklare figurar, opptredde første gongen i dei antikke kjeldene i samband med uro i 285. Historikaren Eutropius frå 300-talet skildra dei som folk på landet under leiing av Amandus og Aelianus, medan Aurelius Victor kalla dei for bandittar. Historikaren David S. Potter meiner at dei var meir enn bønder og søkte anten politisk sjølvstyre i Gallia eller gjeninnsetting av den nyleg avsette Carus (ein innfødd frå Gallia Narbonensis, i det som i dag er sørlege Frankrike). I dette tilfellet ville dei ha vore deserterte keisarlege troppar. Dei var dårleg utstyrte, leia og trena, og utgjorde difor ein lett kamp for romerske legionar. Diocletian vurderte dei likevel som ein betydeleg trussel som ein måtte få bukt med.
Maximianus drpg til Gallia og dreiv kampanje mot bagaudæ mot slutten av sommaren 285. Detaljar frå kampanjen er sparsame, og gjev ingen taktiske detaljar. Panegyrici Latini til Maximianus i 289 skriv ned at opprørarane blei overvunne med ei blanding av harde og milde middel. Ettersom krigen var retta mot borgarar av riket, og difor ikkje ærerik, blei han ikkje nemnd i sigertitlane og offisielle romerske triumfar. Faktisk erklærte Panegyrici Latini at «Eg går raskt over denne episoden for eg ser i ditt storsinn at du heller vil gløyma denne sigeren enn å feira han.» Mot slutten av året hadde opprøret blitt sterkt redusert, og Maximianus flytta det meste av styrkane sine til fronten ved Rhinen og ein periode med stabilitet.
Maximianus slo ikkje ned bagaudæ raskt nok til å unngå ein germansk reaksjon. Hausten 285 invaderte to barbariske hærar – den eine beståande av burgunderar og alamannarar, og den andre av kaibonarar og herularar – over Rhinen og inn i Gallia. Den første hæren blei etterlaten for å døy av sjukdom og svolt medan Maximianus avbraut og overvann den andre. Han etablerte deretter hovudkvarter ved Rhinen i førebuing mot framtidige krigar, anten ved Moguntiacum (Mainz), Augusta Treverorum (Trier), eller Colonia Agrippina (Köln).
Carausius
Sjølv om det meste av Gallia var pasifisert var regionane som grensa mot Den engelske kanalen framleis utsette for åtak og piratverksemd frå frankarar og saksarar. Keisarane Probus og Carinus hadde byrja å forskansa kysten i eit system kalla litus Saxonicum, den saksiske kysten, men mykje stod igjen å gjera. Til dømes er det ingen arkeologiske bevis på marinebasar ved Dover og Boulogne i løpet av tida 270–285. Som reaksjon på piratproblemet utnemnde Maximianus ein eigen mann til å kommandera kystforsvaret ved Den engelske kanalen, Mausaeus Carausius, som stamma frå den belgiske stammen menapiarane frå Germania Inferior (sørlege og vestlege Nederland). Carausius drog av garde, og ved slutten av 285 hadde han overvunne ei mengd piratskip.
Maximianus fekk etter kvart vita at Carausius venta til piratane hadde plyndra ferdig før han angreip dei og beslagla byttet deira, som han heldt på sjølv i staden for aå levera det tilbake til offera eller konfiskera det til fordel for riket. Maximianus gav ordre om å arrestera Carausius, noko som fekk Carausius til å flykta til Britannia. Han hadde sterk støtte blant folkesetnaden i Britannia, og minst to britiske legionar (II Augusta og XX Valeria Victrix) deserterte og gjekk til over hans side. Det same gjorde ein del eller alle i ein legion i nærleiken av Boulogne (truleg XXX Ulpia Victrix). Carausius fekk raskt fjerna dei få gjenverande som var lojale til Romarriket i sin hær, og utropte seg sjølv som keisar.
Maximianus kunne gjera lite med opprøret. Han hadde ingen flåte – den hadde han gjeve til Carausius – og var samstundes oppteken med vanskelege germanske stammar. I mellomtida forsterka Carausius stillinga si ved å auka sin flåte, tilsette frankiske leigesoldatar og betalte troppane sine bra. Ved hausten 286 var det meste av nordvestlege Gallia og heile kysten langs Den engelske kanalen stort sett under hans kontroll. Carausius erklærte seg sjølv som herskar av ein uavhengig britisk stat, eit Imperium Britanniarum, og utskreiv mynter av ein markant høgare reinleik av edelt metall enn dei romerske myntene som Maximianus og Diokletian skreiv ut. Dette gav han støtte frå britiske og galliske leigesoldatar. Sjølv Maximianus sine eigne troppar var utsette for Carausius sin innverknad og rikdom.
Maximianus utropt til keisar
Etter krisa med Carausius, tok Maximianus den 1. april 286 tittelen augustus, keisar. Dette gav han same status som Carausius, slik at ein kamp mellom dei to blei ein kamp mellom to keisarar framfor mellom ein keisar og ein cæsar. Han blei utropt som Diokletian sin bror og hans like i autoritet og prestisje. Diokletian kan ikkje ha vore tilstades då Maximianus blei opphøga. Til trass for den fysiske distansen mellom keisarane hadde Diokletian nok tillit til Maximianus til å gje han keisarmakt, og Maximianus respekterte Diokletian nok til å handla i samsvar med viljen hans.
I teorien var Romarriket ikkje eit delt imperium, men i røynda var det blitt delt opp – kvar keisar hadde sitt eige hoff, sin eigen hær og offentlege residens. Keisareig propaganda frå 287 insisterte på eit einskildståande og udeleleg rike, eit patrimonium indivisum. Som Panegyrici Latini av 289 erklære til Maximianus: «Så det er at dette store imperiet er ein felles besittelse for dykk begge, utan nokon splid, heller ikkje døyer vi at det er nokon tvist mellom dykk, men like ut held du staten i like mål som ein gong dei to herakleidane, dei spartanske kongane ein gong hadde gjort.» Rettslege avgjerder blei gjevne og keisarlege feiringar fann stad i namnet til begge keisarane, og same myntar blei utskrive i begge delar av riket. Diokletian gav tidvis ordrar til Maximianus sin provins i Afrika; Maximianus kunne venteleg ha gjort det same for Diokletian sitt område.
Krig mot stammar ved Rhinen
Maximianus innsåg at han ikkje kunne undertrykkja Carausius med ein gong, og dreiv i staden krig mot germanske stammar ved Rhinen. Desse stammane var truleg ein større trussel mot freden i Gallia. Sjølv om Maximianus hadde mange fiendar langs elva, var dei oftare i konflikt med kvarandre enn i krig mot Romarriket. Få datoar for Maximianus si krigføring bortanfor Rhinen mellom 285 og 288 er kjende.
Medan han mottok den konsulære fasces den 1. januar 287, fekk Maximianus nyhenda om eit angrep frå barbarane. Han tok av seg togaen sin og på seg rustninga, og marsjerte mot barbarane. Sjølv om dei ikkje blei fullstendig spreidde, feira han siger i Gallia seinare same året.
Maximianus meinte at burgundarar og alamannarar i områda Mosel-Vogesenefjella var det største trugsmålet, og angreip dei først. Han dreiv krig med den brende jords taktikk, la øyde landområda deira og reduserte talet på folka gjennom svolt og sjukdom. Deretter flytta han seg og angreip dei svakare herularane og kaibonarane. Han sigra over dei i eit enkelt slag der han kjempa i eigen person, ridande langs slaglinja til dei germanske krigarane braut av. Romerske styrkar forfølgde dei flyktande germanske krigarane og slo dei ned. Då fiendane hans var svekka av svolt, invaderte Maximianus over Rhinen. Han trengde djupt inn i germansk territorium, og øydela det han kom over av heimlandet til fiendane sine og viste kor overlegen den romerske hæren var. Då vinteren 287 kom hadde han den fordelen av at landområda ved Rhinen var frie for germanske stammar. Panegyrici Latini erklærte: «Alt eg ser bortanfor Rhinen er romersk.» Våren etter gjorde Maximianus førebuingar på å ta seg av Carausius. Diokletian kom reisande frå aust. Keisarane møttest dette året, men verken dato eller stad er kjent sikkert. Dei blei truleg samde om ei felles krigføring mot alamannarane og ein maritim ekspedisjon mot Carausius.
Jean Siméon Chardin
Jean Siméon Chardin var ein fransk målar. Han høyrde til rokokko-tida i fransk kunsthistorie, men braut med den samtidige stilen til fordel for ein meir realistisk retning.
Maximianus av Romarriket
Krig mot stammar ved Rhinen
Seinare det same året leidde Maximianus ein overraskande invasjon av Agri Decumates – ein region mellom øvre Rhinen og øvre Doanu, djupt inn i territoriet til alamannarane. Samstundes invaderte Diokletian Germania via Raetia. Begge keisarane brann ned avlinger og matlager der dei kom, og braut ned germanerane sine middel for å overleva. Dei la store område inn under imperiet og gjorde at Maximianus si oppbygging kunne halda fram utan vidare forstyrring. I kjølvatnet av krigen blei byar langs Rhinen gjenoppbygde, bruhovud reist på austbreidda av slike stadar som Mainz og Köln, og ei militær grense blei etablert, beståande av festningar, vegar og forskansa byar. Ein militær hovudveg gjennom Tornacum (Tournai i Belgia), Bavacum (Bavay i Frankrike), Atuatuca Tungrorum (Tongeren i Belgia), Mosae Trajectum (Maastricht i Nederland), og Köln forskansa knutepunkt langs grensa.
Dorcus Inzikuru
Dorcus Inzikuru er ein ugandisk tidlegare friidrettsutøvar som i 2005 tok Ugandas fyrste VM-gull i friidrett då ho i Helsinki vann 3 000 meter hinder.
Maximianus av Romarriket
Krig mot stammar ved Rhinen
Tidleg i 288 utnemnde Maximianus den pretorianske prefekten sin Konstantius I Klorus, som var gift med dottera hans Theodora, til å leia krigen mot Carausius sine frankiske allierte. Desse frankarane kontrollerte utløpet av Rhinen, og hindra maritime åtak mot Carausius. Konstantius drog nordover gjennom deira område, dreiv omfattande øydeleggingar, og nådde fram til kysten av Nordsjøen. Frankarane bad om fred og i den påfølgjande fredsavtala gjeninnsette Maximianus den avsette frankiske kong Gennobaudes. Gennobaudes blei Maximianussin vasall, og ved at mindre frankiske høvdingar svor lojalitet til Gennobaudes, var romersk regionalt herredømme sikra.
Dorcus Inzikuru
Aktiv
Inzikuru vart juniorverdsmeister på 5 000 meter i 2000. Året etter vart ho nummer to på distansen i afrikameisterskapen, einast Berhane Adere frå Etiopia var betre.
Jean Siméon Chardin
Han dyrka det enkle både i interiørbilete og stilleben. Bileta hans er for det meste sjangerscener frå fransk kvardagsliv på 1700-talet, framstilt i ein livaktig og røyndomsnær stil som inspirerte seinare franske kunstmålarar som Gustave Courbet og Édouard Manet.
Maximianus av Romarriket
Krig mot stammar ved Rhinen
Maximianus tillét frisarar, saliske frankarar, chamavarar og andre stammar å busetja seg på ei stripe av romersk territorium, anten mellom Rhinen og sideløpet Waal frå Noviomagus (Nijmegen i Nederland) til Traiectum (Utrecht i Nederland) eller i nærleiken av Trier. Desse stammane fekk løyve til å busetja seg på den betingelsen at dei anerkjende romersk dominans. Ved å bu i desse områda tilbaud dei både arbeidskraft og hindra busetjing frå andre frankiske stammar, og gav såleis Maximianus ein buffer langs nordlege Rhinen og reduserte behovet hans for å oppretta militære garnisonar i regionen.
Jean Siméon Chardin
Liv og gjerning
Chardin var fødd i Paris og budde i byen livet ut. Faren var møbelsnikkar og høyrde såleis til den lågare borgarskapen. Chardin gjekk i lære hos historiemålaren Pierre-Jacques Cazes. Denne brukte kopiering av gamle koparstikk som undervisningsmetode. Etter ein tid fekk Chardin litt hjelp til å blande fargar av ein annan målar. Stort sett lærde han seg målekunsten utan hjelp av anna enn det han kunne sjå på museum og andre stader. Som sjølvlærd var han lite oppteken av tilhøva kring kunsthistoria, som kunstakademia la slik vekt på.
Dorcus Inzikuru
Aktiv
Den 14. juni 2005 sette Inzikuru i Aten ugandisk rekord på 3 000 m hinder med tida 9.15,0. Under verdsmeisterskapen i Helsinki tok ho gullmedaljen i hinderløpet, etter ei råsterk sisterunde braut ho mållinja på 9.18,2 og slo sølvmedaljør Jekaterina Volkova frå Russland med over to sekundar og bronsevinnaren med over åtte sekundar. Året etter vann Inzikuru 3 000 m hinder også under samveldeleikane i Melbourne, då med tida 9.19,5.
Maximianus av Romarriket
Seinare krig i Britannia og Gallia
I 289 var Maximianus førebudd til å invadera Britannia under Carausius, men av ei særskild årsak mislukkast planen. Panegyrici Latini av 289 var optimistisk, men same kjelde frå 291 nemner ikkje invasjonen. Kjelda si omtale av Konstantius I Klorus antyder at flåten gjekk tapt i ein storm, men det kan òg ganske enkelt ha vore for å unngå å nemna eit nederlag. Diokletian avgrensareisa si i dei austlege provinsane kort tid etter, kanskje på grunn av at han fekk høyra at Maximianus hadde mislukkast. Diokletian reiste i all hast vestover, nådde Emesa den 10. mai 290, og Sirmium ved Donau den 1. juli 290.
Diokletian møtte Maximianus i Milano anten i slutten av desember 290 eller i januar 291. Menneskemengder samla seg for å vera vitne til hendinga, og keisarane tok seg tid til offentlege opptok og prakt. Potter, blant andre, har anteke at seremoniane blei haldne for å visa at Diokletian heldt fram med å støtta den famlande kollegaen sin. Herskarane diskuterte politiske saker og krigen i løynd, og dei kan ha lufta tanken om å utvida talet på keisarar til fire (Tetrarkiet). I mellomtida kom ein deputasjon frå det romerske senatet for å møta herskarane og fornya den ujamne kontakten med det keisarlege kontoret. Keisarane møttest ikkje på nytt før i 303.
Jean Siméon Chardin
Liv og gjerning
Chardin vart oppmoda om å syne nokre av stillebena sine på ei utstilling der andre unge målarar deltok. Bileta vakte merksemd og han fekk tilbod om å stille dei ut på «Grand Salon», hovudforumet i Paris for etablert kunst. Trass i at motiva var borgarlege og enkle, noko som braut med det rådande kunstsynet, vart han i 1728 medlem av det franske akademiet. Mange av arbeida til Chardin er pastellar, ei kunstform der han var svært dyktig.
Dorcus Inzikuru
Aktiv
Inzikuru budde og bur i Italia.
Maximianus av Romarriket
Seinare krig i Britannia og Gallia
Som følgje av at Maximianus ikkje klarte å invadera Britannia i 289 byrja ei usikker våpenkvile med Carausius. Maximianus måtte tolerera Carausius sitt styre i Britannia og i delar av Gallia, men nekta å gje utbrytarstaten formell legitimitet. For sin del var Carausius nøgd med områda han kontrollerte. Diokletian kunne derimot ikkje akseptera denne krenkinga av styret sitt. I møte med Carausius og ytterlegare utfordringar langs grensa av Egypt, Syria og Donau, innsåg han at to keisarar ikkje var nok til å administrera riket. Den 1. mars 293 i Milano utnemnde Maximianus svigersonen sin Konstantius I Klorus til stillinga som cæsar. På den same dagen eller ein månad seinare gjorde Diokletian det same for Galerius, og såleis etablerte dei «Tetrarkiet», eller «styret til dei fire». Konstantius fekk melding om at han skulle halda fram der Maximianus hadde feila, og sigra over Carausius. Konstantius byrja krigen sin raskt og effektivt, og i 293 hadde han fordrive Carausius sine styrkar frå nordlege Gallia. I det same året blei Carausius drepen og erstatta av den skateansvarlege i riket, Allectus. Konstantius marsjerte opp til kysten ved utløpa av Rhinen og Schelde der han overvann Carausius' sine frankiske allierte, og tok deretter ærestittelen Germanicus maximus. Hans neste trekk var Britannia, og han brukte dei neste åra på å byggja ein invasjonflåte. Maximianus, som framleis var i Italia etter utneminga av Konstantius, blei informert om invasjonsplanane og sommaren 296 kom han attende til Gallia. Der bidrog han til å halda fronten ved Rhinen mot Carausius sine frankiske allierte medan Konstantius sette i gang invasjonen av Britannia. Allectus blei drepem ved North Downs i kamp med Konstantius sin pretorianske prefekt, Asclepiodotus. Konstantius sjølv hadde gjort landgang i nærleiken av Dubris (Dover) og marsjerte mot Londinium (London), der borgarane helste han som ein frigjerar.
Krigføring i Nord-Afrika
I mars 297 hadde Maximianus byrja ein blodig offensiv mot berbarane. Krigen var langvarig, og Maximianus var vinteren 297–298 i Kartago for eit pusterom før han vende tilbake til krigen. Han var ikkje tilfreds med berre å driva motstandarane sine attende til heimlandet sitt bortanfor Atlasfjella slik at dei kunne halda fram krigen seinare, men marsjerte djupt inn i berbiske område. Terrenget var ikkje gunstig og berbarane var dugelege i geriljakrig, men Maximianus lét seg ikkje stoppa. Han ville openbert å påføra så mykje straff som mogleg på stammane, og øydela landområde, drap så mange som mogleg, og dreiv resten tilbake og inn i Sahara. Krigføringa vart fullført våren 298 og deretter, den 10. mars, gjorde han eit triumferande inntog i Kartago. Inskripsjonar der viser folket si takksemd til Maximianus. Dei hylla han, slik Konstantius hadde blitt i London, som redditor lucis aeternae ('gjenopprettar av det evige lyset'). Maximianus reiste attende til Italia i 299 for å feira nok ein triumf i Roma om våren.
Pensjonering
Etter krigen i Mauritania reiste Maximianus til nordlege Italia og levde eit bedagelig liv i palassa i Milano og Aquileia, og overlét krigføring til sin underordna Konstantius I Klorus. Han var langt meir aggressiv i forhold til senatet enn Konstantius, og forfattaren Lactantius hevdar at han terroriserte senatorane til det punktet der han falskt skulda og deretter avretta ei rekkje av dei, mellom anna prefekten i Roma i 301/302. I kontrast heldt Konstantius på eit godt forhold til senatorane og aristokratiet i Roma, og var aktivt med i forsvaret av riket. Han gjekk imot frankarane i 300 eller 301, og på nytt i 302 – medan Maximianus kvilte ut i Italia – fortsette han krigføringa mot germanske stammar i øvre Rhinen.
Maximianus blei først forstyrra i freden sin i 303 av Diokletian sin vicennalia, 20-årsjubileet for styret hans, som fann stad i Roma. Det finst ein del bevis som tyder på at det var på denne tida at Diokletian kravde ein lovnad frå Maximianus om at dei skulle pensjonera seg samstundes og overlata titlane som augusti til dei nestkommanderande Konstantius og Galerius. Truleg var det meininga at Maximianus sin son Maxentius og Konstantius sin son Konstantin – barn som hadde vakse opp i Nicomedia saman – skulle bli dei nye cæsarar. Medan Maximianus kanskje ikkje var særleg begeistra for å abdisera som keisar, var Diokletian framleis i kontroll og det var liten motstand. Før han blei privat borger skulle Maximianus ha ein siste ærefull oppgåv ved å foreretta ved Ludi Saeculares (dei sekulære leikane) i 304. 1. mai 305, i separate seremoniar i Milano og Nicomedia, trekte Diokletian og Maximianus seg tilbake samtidig. Etterfølginga var heilt som Maximianus ynskte, kanskje på grunn av Galerius sin innverknad. Severus og Maximinus II Daia blei utnemnde til cæsarar, og dermed blei Maxentius ekskludert. Begge dei nyutnemnde cæsarane hadde lange militære karrierar og var nært knytte til Galerius: Maximinus var nevoen hans og Severus ein tidlegare våpenkamerat. Maximianus mislikte det nye Tetrarkiet der Galerius tok den dominerande posisjonen som Diokletian tidlegare hadde hatt. Sjølv om Maximianus leia seremonien som utnemnde Severus som cæsar, var han i løpet av dei neste to åra såpass misnøgd at han støtta opprøret til sonen sin mot det nye regimet. Diokletian trekte seg tilbake til det kostbare palasset sitt som han hadde bygd i heimlandet Dalmatia i nærleiken av Salona ved Adriahavet. Maximianus trekte seg tilbake til villaen sin i Campania eller Lucania, der han levde eit liv i luksus og latskap. Sjølv om dei var langt unna det politiske sentrumet blei Diokletian og Maximianus verande nære nok kvarandre til at dei var i jamleg kontakt.
Maxentius sitt opprør
Etter at Konstantius døydde den 25. juli 306 tok Konstantin tittelen som augustus. Dette var til stor irritasjon for Galerius, som i staden tilbaud han tittelen cæsar, noko Konstantin aksepterte. Tittelen som augustus blei i staden gjeven til Severus. Maxentius var sjalu på Konstantin si makt, og den 28. oktober 306 fekk han overtalt ein kohort av keisarlege soldatar til å erklæra han som augustus. Galerius nekta å anerkjenna Maxentius og fekk Severus i Milano til å marsjera mot Roma for å avsetja han. Mange av soldatane til Severus hadde tidlegare tjenestegjort under Maximianus. Då Maxentius fekk høyra at Severus nærma seg Roma sende han melding til far sin og tilbaud han purpurkappen slik at han kunne bli medkeisar med seg sjølv. Han hylla faren som «augustus for andre gong» og tilbaud han teoretisk lik rang, men i røynda mindre makt. Maximianus aksepterte. Severus nådde fram til Roma og kringsette byen. Samstundes klarte Maxentius å bestikka soldatane hans, og på eit felles signal gjekk dei fleste av dei over til Maxentius si side. Severus flykta med ein handfull menn til Ravenna. Han blei følgd av Maximianus, som kringsette byen. Denne var godt forskansa, og Maximianus tilbaud han å overgje seg og slik berga livet. Severus godtok det og blei ført med vakt til ein villa utanfor Roma der han blei halden som fange og gissel. Hausten 307 leia Galerius ein ny hær mot Maxentius, men klarte ikkje å koma fram til Roma, og trekte segnordover med det meste av hæren intakt. Medan Galerius invaderte Italia blei Severus drepen under uklare omstende.
Medan Maxentius bygde opp forsvaret av Roma, drog Maximianus til Gallia for å forhandla med Konstantin. Dei gjorde ein avtale som innebar at Konstantin skulle gifta seg med Maximianus si yngre dotter Fausta og opphøgast til augustus. Som motyting skulle Konstantin stadfesta den gamle familiealliansen mellom Maximianus og Konstantius, og støtta Maxentius i Italia, men halda seg nøytral i krigen med Galerius. Avtalen blei forsegla med ein dobbel seremoni i Trier mot slutten av sommaren 307, der Konstantin gifta seg med Fausta og blei erklært keisar av Maximianus.
Maximianus vende attende til Roma vinteren 307–308, men blei snart usam med sonen sin. Våren 308 utfordra han sonen sin rett til å styra framfor ei forsamling av romerske soldatar. Han talte om den sjukelege regjeringa i Roma, rakka ned på Maxentius for å ha svekka henne, og reiv keisartogaen av skuldrene til sonen. Han hadde venta at soldatane ville anerkjenna han, men dei stilte seg i staden på same side som Maxentius. Maximianus blei nøydd til å forlata Italia i vanæra.
Opprør mot Konstantin
I 310 gjorde ein truleg desperat Maximianus opprør mot Konstantin medan keisaren dreiv krig mot frankarane. Maximianus var blitt send sørover til Arles med ein del av Konstantin sin hær for å forsvara seg mot angrep frå Maxentius i sørlege Gallia. I Arles annonserte Maximianus at Konstantin var død og han igjen tok på seg purpurkappen. Sjølv Maximianus freista å bestikke alle til å støtta han, blei Konstantin sin hær verande lojal og Maximianus blei nøydd til å forlata byen. Konstantin fekk snart høyra om forræderiet, gav opp krigen mot frankarane og flytta seg raskt mot sørlege Gallia der han konfronterte den flyktande Maximianus ved Massilia (Marseille). Byen var betre i stand til å stå imot ei lang kringsetjing enn Arles, men det utgjorde ingen skilnad ettersom borgarane var lojale mot Konstantin og opna portane for han. Maximianus blei gripen, skulda og fekk fjerna titlane sine fjerna for tredje og siste gong. Konstantin rådde svigerfar sin til å ta sitt eige liv, og i juli hengde Maximianus seg.
Konstantin presenterte først sjølvmordet som ein beklageleg familietragedie. I 311 spreidde han likevel ein heilt annan versjon. Etter at Konstantin hadde tilgjeve han, planla Maximianus å myrda han medan han sov. Fausta fekk vita om samansverginga og åtvara Konstantin, som let ein evnukk sova i senga i sin stad. Maximianus blei gripen då han drap evnukken og blei tilboden sjølvmord, noko han aksepterte. I tillegg til denne propagandaen instituerte Konstantin ein damnatio memoriae (total fordømming) mot Maximianus der alle bilde av han blei fjerna og alle inskripsjonar som nemnde han strokne ut.
Konstantin overvann Maxentius i slaget ved Ponte Milvio den 28. oktober 212. Maxentius døydde og Italia kom inn under Konstantin sitt styre. Eutropia svor ein eid om at Maxentius ikkje var Maximianus sin son, og minnet til Maximianus blei rehabilitert. Apoteosen hans (opphøginga til gud) under Maxentius blei erklært ugyldig, og han blei opphøgd som gud på nytt, truleg i 317. Han byrja å opptre på Konstantin sine mynter som divus, guddommeleg, i 318, saman med den guddommeleggjorte Konstantius og Claudius Gothicus. Dei tre blei hylla som forfedrar av Konstantin. Dei blei kalla for «dei beste av keisarar». Via døtrene Fausta og Flavia blei Maximianus bestefar eller oldefar til kvar einaste herskande keisar frå 337 til 363.
Liberty Rocks
Liberty Rocks er ei gruppe fire klipper som ligg ved nordenden av Nelson Strait i Sør-Shetlandsøyane i Antarktis og er 430 meter lang og 120 meter brei. Området vart vitja tidleg på 1800-talet av engelske og amerikanske selfangarar.
Øya er kalla opp etter den britiske selskuta Liberty under kaptein Peacock som vitja Sør-Shetlandsøyane i 1821-22.
Klippenen ligg 3,95 km nordaust for Newell Point på Robert Island, 1,65 km søraust for Mellona Rocks, 11,38 km sørvest for Harmony Point på Nelson Island og 6 km nordvest for Makresh Rocks.
Auguste Charlois
Auguste Honoré Charlois var ein fransk astronom som oppdaga 99 asteroidar under arbeidet sitt ved observatoriet i Nice i Frankrike.
Då han var 46 år gammal blei Charlois drepen av svigerbror sin (broren til den første kona si), som bar nag til han fordi han hadde gifta seg på nytt. Svigerbroren blei kjent skyldig og dømd til livsvarig straffarbeid i Ny-Caledonia.
Asteroiden 1510 Charlois blei oppkalla til ære for Auguste Charlois.
Ekstremvêret Frida
Frida var eit varsla ekstremvêr utstedt 6. august 2012 for Vest- og Aust-Agder. Varselet gjaldt kraftige regnbyer, som lokalt var venta å gje store nedbørsmengder. Dette var det første ekstremvêrvarselet som vart sendt ut på grunn av ekstreme nedbørsmengder sidan 2005, og det første nokon gong for nedbør i Agder-fylka. Det viste seg at varselet bomma noko på plasseringa av den mest ekstreme nedbøren, som ikkje kom i Agder, men i Vestfold og sørlege Buskerud.
Vêrsituasjonen
Eit frontsystem med kraftige regnbyer flytta seg nordover mot Sørlandet frå Danmark om morgonen den 6. august i samband med eit lågtrykk som flytta seg mot Aust-Agder og seinare mot Ytre Oslfjorden. Det oppstod ei byelinje like bak fronten, der dei kraftigaste byene oppstod. I løpet av berre få timar kom det 70-100 mm nedbør i eit smalt område i Vestfold og sørlege område av Buskerud. Det var altså ikkje Agder-fylka som fekk den verste nedbøren.
Verknad
Dei store nedbørsmengdene førte til flaum og jordras i Vestfold og Buskerud, og dette gjorde skade på hus, vegar og jernbane. I Hakavik og Hokksund i Øvre Eiker vart det målt høvesvis 99,3 og 97,4 mm på 24 timar, men mykje av dette kom i løpet av berre få timar. . Mellom anna fekk vêrstasjonen i Hokksund 51,8 mm i løpet av berre 2 timar frå kl. 21 til kl. 23. Uoffisielle målingar og estimart indikerer at det kan ha kome opp mot 130 mm somme stader, mykje av dette i løpet av få timar. Fleire stader i Buskerud og Vestfold vart det småras som gjorde stor skade på vegnettet og jernbanen, både Sørlandsbanen og Bergensbanen. Forsikiringsselskapet IF rekna at regnvêret hadde ført til skadar på privat eigedom for 150 millionar kroner.
I Agder, som ekstremvêrvarselet gjaldt for, vart det ikkje målt mykje, men ikkje ekstreme nedbørsmengder. Mest nedbør her falt det i Lyngdal som fekk 61,6 mm på 24 timar, medan Risør fekk 60,0 mm. Analysar av akkumulert nedbør frå radar og veridar frå målestasjonane i nærleiken, indikerer at det kan ha kome rundt 75 mm i eit område innafor Lista. Mykje av denne nedbøren kom i løpet av berre få timar og det vart lokal flaum.
Daniel Sanabria
Daniel Sanabria er ein tidlegare paraguayansk fotballspelar.
Turn under Sommar-OL 2016
Turnøvingane under Sommar-OL 2016 i Rio de Janeiro vart avvikla i tida 6. til 16. august. Øvingane omfatta 14 tevlingar, 8 for menn og 6 for kvinner.
Symphonion Dream
Symphonion Dream er det åttande studioalbumet til Nitty Gritty Dirt Band. Dei fekk med seg gjestemusikarane Leon Russell og Linda Ronstadt, i tillegg til skodespelaren Gary Busey, som stod oppført som «Teddy Jack Eddy» og spelte ymse perkusjonsinstrument.
Turn under Sommar-OL 2016
Mangekamp
<br style="clear:both;" />
Symphonion Dream
Albumet var det første reine studioalbumet deira sidan Will the Circle Be Unbroken og var eit ganske annleis album med psykedelisk country og bluegrass.
Turn under Sommar-OL 2016
Bøylehest
<br style="clear:both;" />
Symphonion Dream
Allmusic skildra mange av songane på albumet: «Albumet har ei hardare, elektriisk countrykjensle på «Bayou Jubilee», som glir rett over i bluegrassinstrumentalen «Sally Was a Goodun». Ronstadt syng flott på «Hey Good Lookin'», men det er elles hovudsakleg The Dirt Band som syng, inkludert ei strålande utgåve av «(All I Have to Do Is) Dream». Gruppa har tidlegare gjeve ut eit morosamt konsertopptak av Jimmie Driftwood sin «The Battle of New Orleans», og dei speler han her i ein noko meir funky studioversjon. John McEuen gjev òg ein smak av ein stil han kom til å utforske på seinare soloalbum med «Classical Banjo I/Malaguena/Classical Banjo II».. Dei spelte òg ein instrumental som ikkje var country, «Sleeping on the Beach», som kunne ha vore på eit instrumentalt stemningsalbum frå 1950-åra, og dei følgjer opp med William McEuen sin karneval-inspirerte «Santa Monica Pier», som glir over i ein flott, tapt singel «Ripplin' Waters» av Jim Ibbotson. Albumet avsluttar med William McEuen sin vindharpeinstrumental og eit speledåsestykke kalla «Symphonion Montage».»
Turn under Sommar-OL 2016
Frittståande
<br style="clear:both;" />
Symphonion Dream
Medverkande
Andre artistar
Korakan
Korakan (Eleusine coracana), også kjend som fingerhirse og ragi, er ein korntype som blir dyrka i Asia og Afrika. Han er ein meterhøg eittårig grasart med strå som har fleire fingerforma aks i toppen.
Turn under Sommar-OL 2016
Hopp
<br style="clear:both;" />
Korakan
Korakan er nøysam og hardfør med korn som kan brukast til å framstilla mjøl. Mjølet kan brukast til å laga brød, pannekaker og annan mat. Planten blir også brukt som høy.
Turn under Sommar-OL 2016
Ringar
<br style="clear:both;" />
Korakan
Korakan stammar frå Søraust-Asia. Han blir også dyrka i Sør-Asia og store delar av Afrika.
Turn under Sommar-OL 2016
Skranke
<br style="clear:both;" />
The Dirt Band av Nitty Gritty Dirt Band
The Dirt Band er det niande studioalbumet til Nitty Gritty Dirt Band, gjeve ut i 1978.
Turn under Sommar-OL 2016
Svingstang
<br style="clear:both;" />
The Dirt Band av Nitty Gritty Dirt Band
Kort tid etter Nitty Gritty Dirt Band gav ut samlealbumet Dirt, Silver & Gold var bandet redusert til ein trio med Jeff Hanna, John McEuen og Jimmie Fadden. Dei henta inn nye medlemmar og prøvde seg på ein meir kommersiell countryrock. Dei valde samstundes å ta bort «Nitty Gritty» frå namnet sitt, og fortsette som The Dirt Band. Dei spelte framleis ein og annan banjodominert instrumental, men albumet hadde ein langt meir glatt stil enn dei hadde spelt tidlegare.
Turn under Sommar-OL 2016
Lagkamp
<br style="clear:both;" />
Bom
<br style="clear:both;" />
Jekaterina Fesenko
Jekaterina Fesenko-Grun er ein russisk tidlegare friidrettsutøvar frå Krasnodar som vart verdsmeister på 400 meter hekk i 1983. Ho tevla for Sovjetunionen.
Fesenko tok seg til finalen på 400 m hekk ved europameisterskapen 1982 i Aten der ho enda på sjuandeplassen. I 1983 vann ho øvinga på tida 54,97 sekundar då universiaden fann stad i Edmonton i Canada. Under den fyrste verdsmeisterskapen i friidrett, i Helsinki i august 1983, gjorde Fesenko sitt livs løp på 400 meter hekk og vann gullmedaljen på tida 54,14, eitt hundredels sekund framom landslagskollega Ana Ambrazienė.
Portugal under vinter-OL 2022
Portugal deltok under Vinter-OL 2022 i Beijing i Kina i perioden 4. til 20. februar 2022.
Den portugisiske troppen bestod av tre idrettsutøvarar: to alpinistar og ein langrennsløpar. Ricardo Brancal og Vanina Guerillot var flaggberar for Portugal under opningsseremonien, medan ein friviljug var flaggberar under avslutningsseremonien.
Ad nauseam
Ad nauseam er et latinsk uttrykk som tyder 'til det vemmelege' eller 'kvalmande'. Det kan til dømes brukast om mange gjentakingar.
Det vart òg nytta av Rudyard Kipling då han såg korleis diktet hans «If—» vart prenta med rikeleg med ornament for å setjast i glas og ramme.
Billy Corgan
William Patrick «Billy» Corgan, Jr. er ein amerikansk songar, låtskrivar, gitarist og stundom diktar som er mest kjend som frontmann og permanent medlem av The Smashing Pumpkins. Bandet vart danna av Corgan og gitarist James Iha i Chicago i 1987 og vart seinare utvida med bassist D'arcy Wretzky og trommeslagar Jimmy Chamberlin. I løpet av tre år vart The Smashing Pumpkins eit populært band. Med sterke albumsal og storskala turnear vart bandet stadig meir kjend utover i 1990-åra, medan dopproblema til Chamberlin etter kvart vart så store at han fekk sparken. The Pumpkins heldt fram som ein trio fram til Chamberlin kom attende til bandet i 1999, før det vart oppløyst i 2000. Corgan starta like etter eit nytt band med Chamberlin kalla Zwan, og etter det vart oppløyst, gav han ut eit soloalbum og ei diktsamling før han gjenforeinte Smashing Pumpkins.
Den nye versjonen av bandet bestod av Corgan, Chamberlin og forskjellige musikarar. Dei gav ut eit album i 2007 og følgde opp med ein langvarig turne. Chamberlin forlét The Smashing Pumpkins i mars 2009, medan Corgan har halde fram bandet med nytt mannskap og spelt inn albumet Teargarden by Kaleidyscope.
Råda
Råda er ein svensk tettstad i Hagfors kommun i Värmlands län i landskapet Värmland. I 2005 hadde tettstaden 475 innbyggjarar.
Telangana
Telangana er ein delstat i det sørlege India. Hovudstaden er Hyderabad. Telangana er den tolvte største og tolvte mest folkerike delstaten i India med eit areal på 114 840 km² og eit innbyggjartal på 35 286 757 (folketeljinga 2011). Nabodelstatane til Telangana er Maharashtra i nord og nordvest, Karnataka i vest, Chhattisgarh i nordaust og Andhra Pradesh i sør og aust. Dei fire største byane i delstaten er Hyderabad, Warangal, Nizamabad og Karimnagar.
Telangana vart oppretta som den 29. delstaten i India den 2. juni 2014. Skipinga skjedde ved at delar av dei ti distrikta nordvest i delstaten Andhra Pradesh, mellom dei Hyderabad, vart skilde ut som ein eigen delstat frå dei sørlege og søraustlege områda. Byen Hyderabad skulle fungera som felles hovudstad for Telangana og den gjenverande Andhra Pradesh i opp til ti år.
Fram til 1947 var Telangana-regionen delt inn i dei administrative divisjonane Medak og Warangal i fyrstestaten Hyderabad, som var styrt av nizamar under det britiske kolonistyret. I 1948 vart Hyderabad invadert og innlemma i det sjølvstendige India, frå 1950 som delstat. Delstaten Hyderabad vart oppløyst i 1956, og same år vart delstaten Andhra Pradesh oppretta ved å slå saman delstaten Andhra med Telangana-regionen frå den tidlegare delstaten Hyderabad.
Geografi
Telangana ligg i innlandet på Deccan-platået i det sørlege India. Arealet er på 114 800 km². Delstaten grensar til Andhra Pradesh i aust og søraust, Maharashtra i vest og nordvest, Karnataka i vest, Chhattisgarh i nordaust og Odisha  i aust.
Godavari og Krishna er dei viktigaste elvene.
Folkesetnad
Telangana har eit folketal på rundt 35 millionar.
Folketeljinga i 2011 viste at 9,3 % av folkesetnaden tilhøyrer minoritetsgrupper, scheduled tribes, medan 15,4 % tilhøyrer underpriviligerte kastar.
Religion
Hinduismen er den dominerande religionen. 86 % av folkesetnaden i regionen er hinduar, medan hovudstaden Hyderabad har 55,4 % hinduar og 41,2 % muslimar (2001).
Historie
Telangana var ein av to hovedregionar i staten Hyderabad. Då denne staten vart innlemma i India i 1948, følgde Telangana med som ein del av delstaten Hyderabad. Frå 1946 til 1951 var regionen prega av Telanganaopprøret.
Då delstatane i India i 1956 vart omgjort etter språkgrenser, gjekk Telangana til delstaten Andhra Pradesh.
Delstat
30. juli 2013 vedtok det regjerande Kongresspartiet å dela Andhra Pradesh og skilja ut Telangana som eigen delstat. Det indiske parlamentet måtte gjera eit vedtak om å oppretta Telengana før ei slik oppretting kunne finna stad. I februar gjekk eit fleirtal i delstatsforsamlinga i Andhra Pradesh imot deling av delstaten og skiping av Telangana som ny delstat.
Loven om reorganisering av Andhra Pradesh og skipinga av Telangana som ny delstat vart vedteken av Lok Sabha, det indiske underhuset, den 18. februar 2014. Lovforslaget vart sett fram av regjeringa og Kongresspartiet, som opplevde intern splitting i saka. Forslaget fekk støtte frå Bharatiya Janata Party (BJP). Den 20. februar 2014 vedtok også overhuset, Rajya Sabha, loven om den nye delstaten. Regjeringa sette fast 2. juni 2014 som dato for skipinga.
Politikk og administrasjon
Delstatsparlamentet har to kammer. Overhuset Vidhan Parishad (lovgjevande råd) er på 40 medlemmar, delvis valde direkte og indirekte, delvis oppnemnde. Underhuset Vidhan Sabha er folkevalt og har 119 medlemmar. Éin medlem er likevel oppnemnt av guvernøren for å representera den anglo-indiske folkegruppa.